ඉන්දීය දූත පිරිසේ අදහස්වලට පිළිතුරක් ලෙස මහින්ද රාජපක්‍ෂ මහතා සඳහන් කළේ, ඉන්දීය ධීවර බෝට්ටු 1,500ක් පමණ දිනපතා ශ්‍රී ලංකා මුහුදු සීමාවට යාත්‍රා කිරීම සැළකිය යුතු මට්ටමේ ගැටළුවක් බවයි.මුහුදෙහි වඩාත් ගැඹුරට ගමන් කළ හැකි ට්‍රෝලර් යාත්‍රා භාවිතය සම්පත් ක්‍ෂය වීමට හේතුවන බවද එම තත්ත්වය අවසානයේ උතුරේ ධීවරයන්ට අහිතකර ලෙස බලපාන බවද ඒ මහතා අගමැතිවරයාට පැවසීය.ද්විපාර්ශ්වික සාකච්ඡාවට ඉන්දීය අගමැතිවරයා සමඟින් එරට විදේශ ඇමති සල්මන් කුර්ෂිද් මහතා ද එක්ව සිටියේය.ජනාධිපති ලේකම් ලලිත් වීරතුංග, විදේශ අමාත්‍යාංශයේ ලේකම් ෂෙනුකා සෙනෙවිරත්න, මියන්මාරයේ ශ්‍රී ලංකා තානාපති එච්.ආර්. පියසිරි මහත්ම මහත්මීහු ද ද්විපාර්ශ්වික සාකච්ඡාවට එක්ව සිටියහ..